Document ID: 32005D0316

NÕUKOGU OTSUS 2005/316/ÜVJP,
18. aprill 2005,
ühise seisukoha 2004/694/ÜVJP (edasiste meetmete kohta, millega toetatakse endise Jugoslaavia asjade rahvusvahelise kriminaalkohtu (EJRK) volituste tõhusat rakendamist) rakendamise kohta
EUROOPA LIIDU NÕUKOGU,
võttes arvesse ühist seisukohta 2004/694/ÜVJP, (1) eriti selle artiklit 2 koostoimes Euroopa Liidu lepingu artikli 23 lõike 2 teise lõiguga,
ning arvestades järgmist:
(1)
Nõukogu võttis ühise seisukohaga 2004/694/ÜVJP meetmed, et külmutada kõik rahalised vahendid ja majandusressursid, mis kuuluvad füüsilistele isikutele, kellele endise Jugoslaavia asjade rahvusvaheline kriminaalkohus (EJRK) on esitanud süüdistuse.
(2)
21. veebruaril 2005 võttis nõukogu vastu otsuse 2004/148/ÜVJP, millega muudeti ühise seisukoha 2004/694/ÜVJP lisas esitatud nimekirja.
(3)
Kuna Ljubomir BOROVCANIN, Gojko JANKOVIC, Sreten LUKIC, Drago NIKOLIC ja Vinko PANDUREVIC viidi üle vahi alla EJRKi juurde, tuleks nende nimed nimekirjast eemaldada.
(4)
EJRK lisas aga tagaotsitavate süüdistatavate nimekirja Zdravko TOLIMIR, kellele esitatud süüdistus avaldati 10. veebruaril 2005. See nimi tuleks seega lisada ühise seisukoha 2004/694/ÜVJP lisas esitatud nimekirja.
(5)
Seetõttu tuleks ühise seisukoha 2004/694/ÜVJP lisas esitatud nimekirja vastavalt muuta,
ON VASTU VÕTNUD JÄRGMISE OTSUSE:
Artikkel 1
Ühise seisukoha 2004/694/ÜVJP lisas esitatud isikute nimekiri asendatakse käesoleva otsuse lisas esitatud nimekirjaga.
Artikkel 2
Käesolev otsus jõustub selle vastuvõtmise kuupäeval.
Artikkel 3
Käesolev otsus avaldatakse Euroopa Liidu Teatajas.
Luxembourg, 18. aprill 2005

Labels: 11
5
0
13
18